Ramman

Ramman yaa tũudum kibs la reem reem sẽn maand Garhwal soolmẽ wã sẽn be Ẽnd tẽnga. Yaa Garhwali nebã kibs sẽn be Saloor Dungra tẽn-bil ning sẽn be Painkhanda Valley wã, Chamoli distrikã pʋgẽ, Uttarakhand, Ɛnd tẽnga.

Tẽngã wẽnd-doogã pʋga, b maanda kibsã la b maand b sẽn boond tɩ kibsã tɩ yaa kũun b sẽn kõ tẽn-kãng wẽnnaam a Bhumiyal Devta. A Ramman yɩɩla yaa tẽn-kãng bal la b pa le maand ye, b pa le maand-a zĩig a to fãa Himalaya soolmẽ wã.https://web.archive.org/web/20220611143004/https://bombaytribune.com/news/ramman-dance-an-endangered-cultural-heritage-of-india/https://www.indianculture.gov.in/intangible-cultural-heritage/social-practices-rituals-and-festive-events/ramman-religious-festival

 Wẽnnaam 
A Saloor Dungra yaa a Bhumichetrapal, b sẽn boond me t'a Bhumiyal Devta. B maanda kibs-kãng yʋʋmd fãa n waoogd-a, b sẽn wa n maan tigsg kibs sẽn boond tɩ Baisakhi wã poore. Baasaki daarã, tẽn-kãng maan-kʋʋdã moonda Raman kibsã sẽn na n zĩnd rasem a wɛ bɩ rasem piig la a yembr a Baasaki poore.https://ich.unesco.org/en/RL/ramman-religious-festival-and-ritual-theatre-of-the-garhwal-himalayas-india-00281 A Bhumiyal Devta yiime n kẽng wẽnd-doogẽ wã n na n tɩ ges a Baisakhi wã. Daar a yiib-n-soabã, nebã rɩkda hariyali wã n kõ wẽn-kãng sẽn kãabd nebã fãa tɩ b na n paama arzɛkã, n paas koodã la we-raoogã koodã. Kibsã fãa sasa, a Devta kẽnda tẽn-kãng pʋgẽ. Kibsã kaoosda rasem piiga, wakat ning b sẽn na n yɩɩl a Rãma kʋdemdã la b maan we-bɛd sẽn wilgd vɩɩmã nens toɛy-toɛyã, a Bhumiyal Devta wẽnd-doogã zakẽ wã.https://www.sangeetnatak.gov.in/public/uploads/events/16478847324914.pdf

 Kibs la reem 
A Ramman sɩnga ne a Ganesha pʋʋsgo, sẽn na yɩl n menes gɩdgr fãa, tɩ rẽ poor bɩ a Ganesha ne a Parvati reemã. Rẽ poore, b na n maana wĩntoogã wẽnnaam weefã, sẽn yaa bõn-naandg ning sẽn wilgd t'a Brahma ne a Ganesha rogame wã. Bur Deva wã ne Gopi Chand (Krishna) la Radhika wã, Mwar-Mwarin wã sẽn wilgd bug-rɩtbã sẽn namsd to-to wã, la Baniya-Baniyain Nritya wã sẽn wilgd nin-buiidã sẽn namsd to-to wã. Sẽn nan yɩll tɩ b wilg b sẽn maandã, b toeema b sẽn maand Ramkatha wã. A Rama vɩɩmã yɛl sẽn sɩng ne a waoong a Zanakpuri n tɩ ta a naam rɩkrã a sẽn lebg n wa wã, b yɩɩla yɩɩl-yɩɩd 324. Sẽn le yaa bũmb a to sẽn tar yõod wʋsg yaa b sẽn na n yɩɩl Jagar, sẽn yaa tẽnsa kɩbay b sẽn yɩɩl n wilgã. 

B leb n maana bũmb a taab n na n wilg tɩ b yaa karen-biisi. Wala makre, b maanda Maal Nritya, Koorjogi, la Narsingh Pattar Nritya, n na n wilg tɩ b yaa karen-biisi. Mal Nritya wã pʋgẽ, zab sẽn zĩnd pĩnd wẽndẽ Nepale Gorkas rãmbã ne Garhwali rãmbã sʋka, yaa reem sẽn be yamleoog la neb a naase sẽn da yer fut sẽn yaa miuug la peelsã maan-yã. Yaa tɩlae tɩ b tall mal sẽn yaa miuug sẽn yit Kunwar kasɛtã sẽn be Saloor tẽngã, bala b tẽedame tɩ tẽn-bil kãngã ra sõngda Gorkas rãmbã tɩ b sãnda a tãab a taabã yaa Gram Panchayatã panse rãmb n yãkd-ba. 

Koorjogi wã pʋgẽ, yaa Koorjogi, sẽn yaa ned sẽn zɩt zõnd sẽn pid ne bõn-yoodã n yiisd mo-yoodã (koor) tẽn-bilã pʋtẽ wã. Nebã sẽn lobd bõn-yoodã ne taaba, yaa sũ-noog wʋsgo. 

 Tẽngã neb sẽn kẽes b toog to-to 
Saloor-Dungra tẽnga neb yaa Ramman kibsã pʋɩɩr-n-taas la a sigl-n-taas la a ligdã-rãmba. Roagdbã fãa, baa b sẽn yaa buud toɛ-toɛ wã, pʋʋsda Wẽnnaam a Rammaan wẽn-kãsemsã la b maand maand-b-la bũmb toor-toore. La b sẽn maand kibsã to-to wã yaa bũmb sẽn yaa vẽenega. Kom-bɩɩs la nin-kẽems sẽn tar minim sẽn yãk b tẽn-kãsemsã taoor dãmb n na n zĩnd n yɩɩl Rammanã. Bãrãm rãmbã maan-kʋʋdbã maanda maandã, n segend prasada n kõt wẽnã. Baaris rãmb n get b sẽn na n sigl la b tigim ligdã, tɩ Dhaaris rãmb yaa sull sẽn sõngd baaris rãmbã b sẽn na n sigl kibsã. Gram panchasã n yãkd baarisã la dhaarisã tʋʋma. Yaa bãmb n yãkd b sẽn na n zĩnd zĩig ning n tɩ zĩnd ne b pagbã hal tɩ ta wakat ning b sẽn na n maan a Ramanã. Zak ning pʋgẽ a Bhumil Devta sẽn be yʋʋmdã, b segd n tũuda a daar fãa tʋʋmã sõma, la b yãk zĩig b zakẽ wã n kõ-a. A Jagar yɩɩla yaa Jagaris bɩ Bhallas sẽn yit Rajput kasɛtẽ wã sẽn yaa yɩɩn-yɩɩndb sẽn yaa bãngdba. Drumsã yɩɩl yaa bũmb sẽn yaa kãseng wʋsg kibsã sasa, la yaa Das sullã sẽn yaa sull ning sẽn tar-a n yɩɩd nebã fãa wã drumsã rãmb n maand rẽ. 

Kibsã baasda ne rɩɩbo, b sẽn pʋɩt wẽnã prasadã wa sakrame.

 Tradis sẽn be yell pʋgẽ la sẽn pa wõnd a taaba 
A Ramman naagda bũmb nins sẽn yaa sõma wã ne sẽn pa sõma wã, la bũmb nins sẽn yaa maandã ne reemã, la a wilgda Salor Dungra nin-tũusdsã kʋdemdã, b tẽebã, b vɩɩm manesmã, b rabeemã la b saagrã ne gom-biis la sɛba, la b sẽn get bũmb ninsã, la b sẽn maand bũmb ninsã. Yaa bũmb b sẽn maand yʋʋmd fãa tɩ kambã zãmsd b mens n getẽ. B sẽn boond tɩ "dans" wã, yɩɩlã, la bug-rɩtgã yaa bũmb b sẽn dɩkd n kõt neb a taabã, tɩ b rogd-a ne noore. Zĩig fãa, b ra maanda b sẽn tõe fãa sẽn na yɩl tɩ b bãng b sẽn segd n maan to-to.https://www.thehindu.com/news/national/garhwal-ritual-theatre-in-unescos-intangible-heritage-list/article27604.ecehttps://web.archive.org/web/20220407064252/https://www.paramparaproject.org/traditions_ramman.html

 Sebtiise 
Sulli:Wiki World Heritage Intangible Contest for Moore 2023